**Liçensë Individuale për veprimtari ndërmjetësuese (brokerage) me një përdorim për artikujt dhe teknologjitë me përdorim të dyfishtë**

Personi fizik/ juridik publik ose privat i cili kërkon të pajiset me Licensë për ndërmjetësim, duhet të paraqesë dokumentacionin si më poshtë:

1. Kërkesa për licensë plotësuar sipas formularit tip, në bazë të udhëzimeve të përcaktuara në këtë formular, firmosur nga përfaqësuesi ligjor i subjektit (fotokopje pasaportës noterizuar).
2. Përmbledhje e shkurtër mbi aktivitetin tregtar të deritanishëm
3. Të ketë eksperiencë në fushën e transferimit ndërkombëtar të mallrave me përdorim të dyfishtë.
4. Vërtetim nga banka ku do të kryhet transferimi monetar
5. Të dhëna mbi vendin/përdoruesin e fundit dhe qëllimin e përdorimit të fundit,
6. Të dhënat mbi transportin, mjetin e transportit, transportuesin,periudha e kohës së nevojshme për kryerjen e transportit.
7. Dokumente të tjera që AKSHE mund t’i kërkoj në varësi të veçantisë së veprimtarisë të cilat janë objekt i kërkesës për liçensë.
8. Mandat-pagesën e tarifës përkatëse, caktuar me Vendimin e Këshillit të Ministrave nr. 341 datë 8.4.2009 ”Për përcaktimin e tarifave për lëshimin e dokumenteve ligjorë nga Autoriteti i Kontrollit Shtetëror të Eksporteve, subjekteve të përfshira në transferimet ndërkombëtare të mallrave ushtarake dhe mallrave e teknologjive me përdorim të dyfishtë”,

* Subjekti i huaj duhet të vërtetojë se ai i plotëson të gjitha kërkesat e renditura më sipër. Nëse dokumentet e sipërpërmendur nuk lëshohen në shtetin e tyre të origjinës, atëherë duhet të sjellë dokumente analoge ose të formulojë një deklaratë me shkrim.
* Dokumentet zyrtare në gjuhë të huaj duhet të shoqërohen me një përkthim të noterizuar në gjuhën shqipe.
* Dokumentacioni ligjor i subjekteve duhet të jetë lëshuar brenda tre muajve të fundit, nga data e aplikimit.
* Dokumentacioni ligjor i cili është brenda vlefshmërisë do të merret në konsideratë edhe në aplikime të mëvonshme

Për sa më sipër i gjithë dokumentacioni duhet të jetë origjinal, ose fotokopje e noterizuar.

Për çdo informacion mund të kontaktoni ne adresën [www.akshe.gov.al](mailto:www.akshe.gov.al).